Di tazwara, iswi-nneɣ yella-d d akenni neɣ d aserwes gar sin n yedlisen-agi (neɣ n tmucuha-agi), iwakken ad nessiweḍ ad nẓer amek i d-yella usnerni d umaynut deg udlis wis sin (afriwen ur nessafag), ɣef way-agi yewwi-d lḥal ad nḍegger tiṭ-nneɣ ɣer wedlis amenzu (lkuraj n tyaziṭ), s yin ɣur-s nga-d akenni gar lebni n tmacahut n timawit d tin n tira, imi ayen i d-yeslalen asteqsi deg-neɣ, d iferdisen n usnulfu i d-yellan di tmacahut-agi, ama si tama n usentel, ama si tama n tulmisin. Akken ad nessiweḍ ɣer wayen nebɣa yessefk fell-aɣ ad dnawi tikti ɣef wassaɣ agejdan yezdin snat n tmucuha-agi, d ayen ara d-nwali deg tfelwiyin i diteddun.